» Carme Forcadell visita aquest divendres Campdevànol en la inauguració de la Biennal del Metall | EL9NOU.CAT
Carme Forcadell visita aquest divendres Campdevànol en la inauguració de la Biennal del Metall
L’ANC ha preparat una concentració de suport a la presidenta del Parlament per la imputació pel 9N que es farà abans de la conferència inaugural
21/10/2016 | 16:17
Forcadell durant una conferència a Malla al mes de febrer | Jordi Puig
La presidenta del Parlament de Catalunya, Carme Forcadell, serà a Campdevànol aquest divendres a les 7 del vespre per fer la conferència inaugural de la Biennal del Metall. Forcadell, a qui presentarà el diputat i alcalde de Ripoll, Jordi Munell, parlarà d'”Els reptes d’una legislatura històrica”. Després se li farà entrega d’una petita escultura de forja artística amb la forma d’un ram de roses.
Amb motiu de la seva visita i promoguda per l’ANC del Ripollès, abans de l’acte se li farà una concentració de suport arran de la querella de la fiscalia per haver permès la votació del 9N. Aquest mateix dijous, Forcadell ja va ser aclamada i va rebre el suport de centenars de ciutadans en un acte davant del Parlament, a Barcelona.
La Biennal del Metall, que acabarà diumenge, torna per tercera vegada a Campdevànol coincidint amb l’inici de la Capitalitat del Ferro 2017. L’acte vol ser enguany més popular i s’han organitzat altres activitats dirigides a tota la població.
ANCAssemblea Nacional CatalanaBiennal del MetallCarme Forcadellconcentraciósuport
Obres a l’Eixample Morató
Jornada a Vic contra la fragilitat, un dels precursors de la discapacitat i la dependència
[GRÀFIC INTERACTIU] Quins son els noms més posats a Osona els últims deu anys?